יהושע פישל שניאורסון

יהושע פישל שניאורסון (ידוע כפישל שניאורסון) (ד' בתמוז תרמ"ח 1888 – ערב שבועות (ה' בסיוון) ה'תשי"ח, 24 במאי 1958) היה פסיכולוג וסופר יהודי שומר מצוות. שיטתו הפסיכולוגית מכונה "מדע האדם". ייסד תחנות טיפול לילדים יהודים בכמה מקומות באירופה. נולד לרב שניאור זלמן שניאורסון, שהיה הרב של הומל וסטארדוב שבאימפריה הרוסית, בנו של הרב שלום דובער שניאורסון (מרציצה), נכדו של הרב מנחם מנדל שניאורסון (הצמח צדק) מלובביץ'. בילדותו למד בחדר המקומי ובישיבה, ובגיל 17 הוסמך לרבנות. לאחר מכן למד בגימנסיה בהומל וסיימה בדרגת 'מצטיין'. למד רפואה באוניברסיטת ברלין, קיבל תואר דוקטור באקדמיה הצבאית בפטרבורג. ב-1920 נתמנה לפרופסור באוניברסיטה המקומית בקייב, שם ייסד פקולטה לפדגוגיה רפואית, ונעשה לדקאן שלה. ערך רבעון עברי בשם "קדימה" שהיה מוקדש לפסיכולוגיה ולפילוסופיה של הדת, ממנו יצא גיליון אחד. פרסם את ספרו "הפסיכולוגיה האינטימית של הילד" (2 חלקים), (תחילה ברוסית ולאחר מכן בגרמנית וביידיש וחלקה בעברית), וכן את ספרו "התקופה הקטסטרופאלית והדור הגדל". ב-1921 עבר לוורשה, שם עסק בפסיכו-היגיינה לילדים ומונה כמנהל מחלקה בתחום זה. השתתף בעריכת הירחון הפדגוגי הפסיכולוגי "תרבות". בשנת 1922 עבר לברלין, יסד גם שם תחנה פסיכוהיגיינית. הוציא עם אחרים את הרבעון לסוציולוגיה ופילוסופיה של התרבות בשם "עטאס", כמו כן הוציא בגרמנית (ומאוחר יותר בעברית, ביידיש ובאנגלית) את ספרו (שהיה יסוד לשיטתו לאחר מכן, "הדרך אל האדם, יסודות "מדע-האדם הפסיכולוגי" ותורת העצבנות"), ואת הספר "דרכים חדשות בפסיכולוגיה הסוציאלית" בעברית וביידיש. באותן השנים הוציא את הרומן ההיסטורי "חיים גראביצר" ביידיש, שתורגם לאחר מכן לעברית על ידי אברהם שלונסקי בהוצאת "שוקן". ב-1927 עבר לארצות הברית, והמשיך לעסוק בפסיכו-היגיינה לילדים. נתמנה למרצה לפסיכולוגיה בסמינריון למורים[דרושה הבהרה], והוציא רבעון ביידיש בשם "מענטש-וויססנשאפט" (חכמת אנוש). בשנים אלו הוציא לאור שני רומנים ביידיש: "קאראהאד" (מחול) ו"די אידישע נקמה" (הנקמה היהודית). ב-1933 חזר לוורשה, שם יסד תחנה פסיכוהיגיינית על יד אגודת הבריאות 'טאז', והוציא שם בשפת היידיש את ספריו, "פדגוגיה רפואית אינטימית", "הפסיכולוגיה של ישראל והעמים", ואת הרומן "גרענאדיר שטראסע" (תורגם אחר כך לעברית בשם "יוהאן קטנר"). ב-1937 עלה לארץ ישראל והתיישב בתל אביב, שם התמנה לתפקיד ניהול פסיכולוגי וחינוכי בעיריית תל אביב. בשנים אלה טיפל בילדים בעלי פיגור. פעל למען שמירת השבת וצביונה הדתי של העיר. נפטר בערב שבועות, ה' בסיוון ה'תשי"ח, 24 במאי 1958 ונטמן בבית העלמין נחלת יצחק, סמוך לנחלת אדמו"רי צ'רנוביל. חיים גראביצר - סיפורו של נופל, נדפס לראשונה ביידיש, ברלין 1922–1926. תורגם לעברית בידי אברהם שלונסקי ונדפס לראשונה בתל אביב, 1940. מהדורה חדשה מוערת עם 'אחרית דבר על המחבר' מאת נתנאל לדרברג, הוצאת ידיעות אחרונות 2013 האישיות והחברתיות בתקופת הילדות, (הפסיכולוגיה הקיבוצית של הילדים ותורת החברתיות התרבותית) הדרך אל האדם, יסודות מדע-האדם הפסיכולוגי ותורת העצבנות כוחה של סניגוריה, סיפור המלשינות על חסידי חב"ד, מבוא מאת אהרן צייטלין, הוצאת יבנה, תשכ"ז חזיונות היסוד בחיי הנפש של הילדים, (הריפוי של הילדים העצבניים והריפורמה של ההפסקה), הוצאת יזרעאל, 1968 נקמה יהודית, הוצאת יבנה, 1958 שמחת היצירה והעצבנות בחיי הילד, הוצאת יזרעאל פסיכולוגיה היסטורית של השואה והתקומה, מסות ומחקרים יוהאן קטנר, רומאן, תורגם לעברית בידי רפאל חסמן ועובד על ידי המחבר, הוצאת יזרעאל, 1976 הרופא והפילוסוף, סיפור פלאים על הרופא יונה גיטל, הוצאת יזרעאל, 1976 מהדורה חדשה מוערת עם 'אחרית דבר על הספר ועל המחבר' מאת נתנאל לדרברג, הוצאת ידיעות אחרונות 2017 פסיכולוגיה פדגוגית עברית, מחקרים בפסיכולוגיה האינטימית, הוצאת יזרעאל, 1968 שמחת היצירה והעצבנות בחיי הילד, הוצאת יזרעאל קאראהוד, (תעיותיו ותהיותיו של אברהם-איטשה הפרוון), תורגם לעברית בידי שמשון מלצר, הוצאת יזרעאל, תשל"א סיפורי התגלות חסידיים, הוצאת יזרעאל, 1976. יצא לאור מחדש בשנת 2009 על ידי 'מכון כפלים'. אני מאמין נחום אריאלי, אזכרה: מחברים שנפטרו בשנת תשי"ח; יהושע פישל שניאורסון, בתוך: ארשת: ספר שנה לחקר הספר העברי, כרך א, עמ' 503. דוד תדהר (עורך), "יהושע פישל שניאורסון", באנציקלופדיה לחלוצי הישוב ובוניו, כרך ו (1955), עמ' 2684 חלקים ראשונים מהספר חיים גראביצר, מתוך "הצופה". פרק א', הצופה, 21 באוקטובר 1938; המשך; המשך; המשך אודות הספר חיים גרביצר באתר שטורעם, י"ד בתשרי תשס"ו ברוך שלום קליין, הפרופסור לבית שניאורסון, באתר שטורעם, כ"ז בתשרי תש"ע זהבה פישר, גילוי עצמי בעולם החיצוני, אודות הספר חיים גרביצר, במוסף שבת של מקור ראשון, 11 בינואר 2011 אודות הספר חיים גראביצר (אורכב 15.06.2013 בארכיון Wayback Machine) באתר שבוע הספר, 5 במאי 2013 אריאל הורוביץ, לחזור אל הצעקה הפנימית, א' בסיוון תשע"ג צחי כהן, שכל ורגש שהבעירו אש על ההוצאה המחודשת של הספר, א' בסיוון תשע"ג יהושע פישל שניאורסון, בלקסיקון הספרות העברית החדשה חקוק על מצבתו פריט Q90392481 בוויקינתונים ראו להלן בעץ המשפחה פרופ' שניאורסון למנוחות, חרות, 17 במאי 1958, עמ' 4